Europska komisija je odlukom od 31. srpnja 2019. u postupku koji se vodio pod brojem SA.51983 (2019/N) odobrila pojedinačnu državnu potporu u obliku bespovratnog sredstva poduzetniku LNG Hrvatska d.o.o., sa sjedištem u Zagrebu, Radnička cesta 80 (veličina: MSP) koji djeluje u sektoru energetika – operator za ukapljeni prirodni plin, u iznosu od 100.000.000,00 eura. Pojedinačna državna potpora dodjeljuje se na temelju Odluke Vlade Republike Hrvatske od 30. 1. 2019. o financiranju prve faze projekta plutajućeg terminala za ukapljeni prirodni plin na otoku Krku (NN 12/19 ). Davatelj državne potpore je Ministarstvo zaštite okoliša i energetike, a cilj državne potpore je: pokriće dijela kapitalnih troškova izgradnje plutajućeg terminala za ukapljeni prirodni plin (plutajuća jedinice za prihvat, skladištenje i uplinjavanje i pristan s pomoćnim objektima i visokotlačnim plinovoda.

Sukladno Odluci Vlade o financiranju prve faze projekta plutajućeg terminala za ukapljeni prirodni plin na otoku Krku, dodijeljena su slijedeća sredstava:

* prosinac 2019.: 350.000.000,00 kn,
* siječanj 2020.: 25.000.000,00 kn,
* preostali iznos do 100 milijuna eura dodijelit će se tijekom 2020. godine.

Poveznica na odluku Vlade Republike Hrvatske je:

<https://narodne-novine.nn.hr/clanci/sluzbeni/2019_02_12_239.html>.

Poveznica na odluku Europske komisije od 31. srpnja 2019. je:

<https://ec.europa.eu/competition/elojade/isef/case_details.cfm?proc_code=3_SA_51983>